《为张都阃宗大题画四首 其三》
明代·张宁

斜阳淡淡澄江晚，渚蓼江蘋映葭菼。蓬窗风飏钓丝轻，竹炉茗熟茶烟淡。

沙平浦远雁行孤，人在潇湘八景图。平生自得江湖趣，不是烟波旧钓徒。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。